"น้องบีจะชอบพูดตัดพ้อว่าอยากเรียนจบจะได้ทำงานช่วยหาเงินมาจุนเจือครอบครัว ไม่อยากให้เป็นภาระของฉันและทางบ้าน ส่วนปัญหาอื่นรวมถึงเรื่องแฟนไม่ทราบ เพราะน้องไม่เล่าอะไรให้ฟัง แต่คิดว่าไม่ใช่เรื่องเรียนเรื่องเดียวต้องมีอะไรมากกว่านั้น" น.ส.หทัย กล่าวและว่าทั้งนี้ตนกับน้องบีจะเดินทางไปที่มหาวิทยาลัยหอการค้าไทยพร้อมกันตอนเช้า เพราะตนทำงานเป็นพนักงานมหาวิทยาลัยหอการค้าไทย และได้เรียนต่อปริญญาโทที่มหาวิทยาลัยหอการค้าไทย ช่วงนี้ตนจะเดินทางกลับจากที่ทำงานดึก เนื่องจากต้องทำงานและเรียนหนังสือไปด้วย ทำให้ต้องทิ้งให้น้องบีอยู่ที่คอนโดคนเดียว แต่ถึงอย่างไรตนก็จะกลับมานอนที่คอนโดทุกวัน ซึ่งช่วงนี้น้องบีไม่ค่อยมาปรึกษาปัญหาต่างๆ มากนัก เพราะเกรงใจตนที่เหนื่อยจากการทำงาน จึงไม่อยากจะเอาปัญหามาเล่าให้ตนฟังน.ส.หทัย กล่าวว่า ก่อนหน้าที่จะเกิดเหตุ ตนสังเกตได้ว่าน้องบีมีอาการซึมเศร้าผิดปกติ แต่ไม่ได้รุนแรงเหมือนคนเครียดทั่วไป เมื่อตนถามว่าน้องบีมีปัญหาอะไรก็ไม่ยอมบอก โดยเมื่อวันศุกร์ที่ 1 กันยายนที่ผ่านมา น้องบียังเดินทางไปเรียนที่มหาวิทยาลัยปกติพร้อมกับตน และไม่มีอาการเครียด จนกระทั่งวันอาทิตย์ที่ 3 กันยายน น้องบีเริ่มมีอาการเครียด ซึมเศร้ามาก เหม่อลอยและไม่พูดคุยกับใคร
น้องบีได้เรียนต่อปริญญาโทที่มหาวิทยาลัยใด 
มหาวิทยาลัยหอการค้าไทย